**Ministru kabineta noteikumu projekta „Grozījumi Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2014.gadā 17.decembrī un 2015.gada 7.maijā pieņemti grozījumi likumā „Par akcīzes nodokli”. 2014.gada 12.jūnijā pieņemti grozījumi likumā „Pievienotās vērtības nodokļa likums”, kā arī citi precizējoša rakstura grozījumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Noteikumu projekts paredz redakcionāli precizēt budžetu ieņēmumu klasifikācijas kodu 2.4.4.0., izsakot to jaunā redakcijā.2. Nepieciešams precizēt budžetu ieņēmumu klasifikāciju pievienotās vērtības nodokļa uzskaitei sakarā ar 2014.gada 12.jūnijā Saeimas pieņemtajiem grozījumiem likumā „[Pievienotās vērtības nodokļa likum](http://likumi.lv/ta/id/253451-pievienotas-vertibas-nodokla-likums)s”. Ar minētajiem grozījumiem Pievienotās vērtības nodokļa likums ir papildināts ar 140.1pantu, nosakot regulējumu attiecībā uz īpašo pievienotās vērtības nodokļa aprēķināšanas un maksāšanas režīmu izmantošanu elektronisko sakaru, apraides un elektroniski sniegtiem pakalpojumiem, ja tos sniedz personai, kura nav pievienotās vērtības nodokļa maksātājs.Noteikumu projekts atbilstoši paredz precizēt budžetu ieņēmumu klasifikācijas koda 5.1.5.0. nosaukumu un veikt tehnisku precizējumu minētā koda skaidrojumā, jo tajā ir atsauce uz Pievienotās vērtības nodokļa likuma 140.pantu, kas nav vairs spēkā ar 2015.gada 1.janvāri. Minētās normas vietā no 2015.gada 1.janvāra ir spēkā Pievienotās vērtības nodokļa likuma 1401.pants. Līdz ar to budžetu ieņēmumu klasifikācijas koda 5.1.5.0. skaidrojumā ir jābūt atsaucei uz Pievienotās vērtības nodokļa likuma 1401.pantu.3.  Noteikumu projekts paredz precizēt budžetu ieņēmumu klasifikācijas kodu 5.1.6.0. Izmaiņas minētajā kodā nepieciešamas, jo Latvijai piekrītošo pievienotās vērtības nodokli, kas iemaksāts citu dalībvalstu budžetos par elektroniski sniegtajiem pakalpojumiem Latvijas ar pievienotās vērtības nodokli neapliekamām personām un ko dalībvalstis pārskaita Latvijas valsts budžetā saskaņā ar [Pievienotās vērtības nodokļa likumu](http://likumi.lv/ta/id/253451-pievienotas-vertibas-nodokla-likums) un Eiropas Padomes 2010. gada 7.oktobra Regulu Nr.[904/2010](http://eur-lex.europa.eu/eli/reg/2010/904?locale=LV) par administratīvu sadarbību un krāpšanas apkarošanu pievienotās vērtības nodokļa jomā (pārstrādāto versiju), var saņemt gan no ārpus Eiropas Savienības teritorijas reģistrētām personām, kas reģistrējušās kādā citā dalībvalstī ārpus savienības režīma piemērošanai, gan arī no citu dalībvalstu personām, kas reģistrējušās kādā citā dalībvalstī savienības režīma piemērošanai.4. Nepieciešams precizēt budžetu ieņēmumu klasifikāciju akcīzes nodokļa tabakas lapām ieņēmumu uzskaitei atbilstoši 2014.gadā 17.decembrī pieņemtajiem grozījumiem likumā „Par akcīzes nodokli”, kur noteikts ar 2015.gada 1.aprīli piemērot akcīzes nodokļa likmi 55,49 *euro* tabakas lapām par 1000 gramiem tabakas lapu. Noteikumu projekts paredz noteikt, ka akcīzes nodokļa ieņēmumiem no tabakas lapām piemērojami ir budžetu ieņēmumu klasifikācijas kodi 5.2.4.4. un 5.3.4.4.5. Nepieciešams precizēt budžetu ieņēmumu klasifikāciju akcīzes nodokļa dīzeļdegvielai ieņēmumu uzskaitei atbilstoši 2014.gadā 17.decembrī pieņemtajiem grozījumiem likumā „Par akcīzes nodokli”. Minētie grozījumi paredz:1. Ar 2015.gada 1.janvāri atcelt samazinātās akcīzes nodokļa likmes 233,35 *euro* par 1000 litriem piemērošana dīzeļdegvielai, kurai ir pievienota no rapšu sēklu eļļas iegūta biodīzeļdegviela un minētā biodīzeļdegviela veido vismaz 30 tilpumprocentus no kopējā produktu daudzuma (degviela B30), jo samazinātās akcīzes nodokļa likmes degvielai B30 piemērošana atbilstoši sākotnējam mērķim stimulēt vietējo biodegvielas ražošanu un patēriņu, radot mazāku akcīzes nodokļa piemērošanas slogu, nebija attaisnojusies. Līdz ar to ar 2015.gada 1.janvāri degvielai B30 piemēro akcīzes nodokļa standarta likmi, kāda ir noteikta dīzeļdegvielai, t.i., piemēro akcīzes nodokļa likmi 332,95 *euro* par 1000 litriem Tādejādi ar 2015.gada 1.janvāri akcīzes nodokļa likme 332,95 *euro* par 1000 litriem ir dīzeļdegvielai (gāzeļļai), tās aizstājējproduktiem un komponentiem, kurai ir pievienota (neatkarīgi no tilpumprocentiem) no rapšu sēklu eļļas iegūta biodīzeļdegviela;
2. Ar 2015.gada 1.jūliju piemērot akcīzes nodokļa likmi 50 *euro* par 1000 litriem dīzeļdegvielai (gāzeļļai) un tādai dīzeļdegvielai (gāzeļļai), kurai ir pievienota no rapšu sēklām iegūta biodīzeļdegviela, ja attiecīgie naftas produkti tiek iezīmēti (marķēti) saskaņā ar likuma „Par akcīzes nodokli” 28.pantu (*minētais nosacījums par attiecīgo naftas produktu iezīmēšanu (marķēšanu) stāsies spēkā 2015.gada 30. oktobrī*) un ja tos izmanto atbilstoši minētā likuma 18.panta piektajā daļā minētajam veidam, mērķiem un nosacījumiem. Lai neierobežotu konkurenci un visiem naftas produktu apritē iesaistītajiem komersantiem, kuri šobrīd veic lauksaimniekiem paredzētās no akcīzes nodokļa atbrīvotās dīzeļdegvielas piegādi, t.sk., tiem, kuri līdz šim nav nodarbojušies ar dīzeļdegvielas iezīmēšanu (marķēšanu), būtu iespēja veikt dīzeļdegvielas iezīmēšanu (marķēšanu) un piegādi atbilstoši jaunajām prasībām, 2015.gada 7.maijā pieņemtais grozījums likumā „Par akcīzes nodokli” paredz pārcelt nosacījuma par dīzeļdegvielas iezīmēšanu (marķēšanu) spēkā stāšanās datumu no 2015.gada 1.jūlija uz 2015.gada 30.oktobri, lai visi varētu paspēt atbilstošā kārtībā veikt tehniskos un administratīvos pasākumus.

Ņemot vērā minēto un to, ka grozījumi likumā „Par akcīzes nodokli” paredz arī jaunu ar akcīzes nodokli apliekamo objektu ieviešanu, ir nepieciešams veikt grozījumus Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”. Izvērtējot budžeta ieņēmumu akcīzes nodokļu kontu skaitu, lai tas nebūtu jāpalielina, atbilstoši tiek precizēti jau esošie budžetu ieņēmumu klasifikācijas kodi.  Noteikumu projekts paredz noteikt, ka:1. akcīzes nodokļa ieņēmumiem, kur akcīzes nodokļa likmes noteiktas atbilstoši likuma „Par akcīzes nodokli” 14.panta ceturtajai daļai, piemērojami ir budžetu ieņēmumu klasifikācijas kodi 5.3.7.2. un 5.6.7.2., savukārt budžetu ieņēmumu klasifikācijas kodi 5.3.9.4. un 5.6.9.4. ir svītrojami;
2. akcīzes nodokļa ieņēmumiem, kur akcīzes nodokļa likmes noteiktas atbilstoši likuma „Par akcīzes nodokli” 14.panta 2.2 daļai, piemērojami ir budžetu ieņēmumi klasifikācijas kodi 5.3.9.5. un 5.6.9.5., savukārt noteikumu projekta 2.punktā ir atrunāti šo kodu spēkā stāšanās nosacījumi atbilstoši likumam “Par akcīzes nodokli”.

Vienlaikus ievērojot, ka likumā „Par akcīzes nodokli” 14.pantā nav paredzēts noteikt atsevišķas likmes šādiem ar akcīzes nodokli apliekamiem objektiem *“akcīzes nodokli svinu nesaturošam benzīnam, tā aizstājējproduktiem un komponentiem, kuriem pievienots etilspirts, kas veido 5,0 tilpumprocentus no kopējā produktu daudzuma”,* noteikumu projekts paredz svītrot arī budžetu ieņēmumu klasifikācijas kodus 5.3.9.2. un 5.6.9.2. Līdz ar to, veicot visus iepriekšminētos grozījumus, tiks nodrošināts, ka budžetu ieņēmumu klasifikācijā akcīzes nodokļu ieņēmumu sadalījums naftas produktiem atbildīs likumā “Par akcīzes nodokli” 14.panta, kas nosaka nodokļu likmes naftas produktiem, ietvertajam dalījumam pēc likmēm.6. Atbilstoši likuma „Par akcīzes nodokli” 14.panta trešajai daļai, ja svinu nesaturošam benzīnam, tā aizstājējproduktiem un komponentiem, ir pievienots etilspirts, kas iegūts no lauksaimniecības izejvielām un ir dehidratēts (ar spirta saturu vismaz 99,5 tilpumprocenti), un pievienotā etilspirta saturs veido no 70 līdz 85 tilpumprocentiem (ieskaitot) no kopējā produktu daudzuma, attiecīgajiem produktiem (par 1000 litriem) nodokli aprēķina pēc likmes 123,36 *euro*, ja ievērots viens no šādiem nosacījumiem:1) etilspirts ir pievienots akcīzes preču noliktavā Latvijas Republikā;2) minētais naftas produktu un etilspirta maisījums ir ievests no dalībvalsts.Līdz ar to nepieciešams atbilstoši precizēt budžetu ieņēmumu klasifikācijas kodu 5.3.9.3. un 5.6.9.3. skaidrojumu, aizstājot vārdus „no kopējā naftas produktu daudzuma” ar vārdiem „no kopējā naftas produktu daudzuma vai minētais naftas produktu un etilspirta maisījums ir ievests no Eiropas Savienības dalībvalsts”. Tādējādi, veicot iepriekšminētos grozījumus, tiks nodrošināts, ka budžetu ieņēmumu klasifikācijā minētie kodi atbildīs likumā „Par akcīzes nodokli” 14.panta trešajā daļā noteiktajam. 7. Noteikumu projekts paredz precizēt budžeta ieņēmumu klasifikācijas mikrouzņēmuma nodokļa ieņēmumu kodu 7.2.0.0. 7.2.1.0, 7.2.2.0. un 7.2.3.0. skaidrojumus, nosakot, ka Valsts kase sadala mikrouzņēmuma nodokļa ieņēmumus atbilstoši normatīvo aktu prasībām (vienlaicīgi svītrojot budžeta ieņēmumu klasifikācijā ietvertās konkrētās normas par Valsts kases īstenoto mikrouzņēmuma nodokļa ieņēmumu tālāko procentuālo sadalījumu). Tāpat tiek noteikts, ka pēc saskaņošanas ar Valsts ieņēmumu dienestu Valsts kasē var tikt atvērti atsevišķi valsts budžeta ieņēmumu konti detalizētākam mikrouzņēmumu nodokļa ieņēmumu sadalījumam nekā tas noteikts budžetu ieņēmumu klasifikācijas koda 7.2.0.0. apakškodos. Minētie precizējumi budžetu ieņēmumu klasifikācijas kodos 7.2.0.0., 7.2.1.0, 7.2.2.0. un 7.2.3.0. ir nepieciešami, lai nedublētu normas ar citiem normatīviem aktiem mikrouzņēmumu nodokļa jomā. Turklāt budžetu ieņēmumu klasifikācija nav tas normatīvais akts, kur būtu jābūt noteiktam mikrouzņēmuma nodokļa ieņēmumu tālākajam procentuālajam sadalījumam. Līdz ar to veicot iepriekšminētos grozījumus tiks novērsta nepieciešamība pie katrām izmaiņām normatīvajos aktos mikrouzņēmumu nodokļa jomā veikt grozījumus budžetu ieņēmumu klasifikācijā.8. Noteikumu projekts paredz tehniski precizēt budžeta ieņēmumu klasifikācijas koda 8.2.0.0. skaidrojumā norādīto atsauci uz likumu „Par Latvijas Banku” un papildināt budžeta ieņēmumu klasifikācijas koda 8.3.9.0. skaidrojumu. Precizējumi nepieciešami, jo Latvijas Bankas maksājumi, kas norādīti likuma „Par Latvijas Banku” 18.1 panta 1.punktā, tiek saņemti valsts budžeta ieņēmumu kontā, kas atvērts budžetu ieņēmumu klasifikācijas kodam 8.2.0.0., savukārt maksājumi, kas norādīti šā panta 2.punktā, tiek saņemti valsts budžeta ieņēmumu kontā, kas atvērts budžetu ieņēmumu klasifikācijas kodam 8.3.9.0.9. Nesen Eiropas Centrālā banka lēma par monetāro kvantitatīvās stimulēšanas pasākumu īstenošanu, lielā apjomā uzpērkot Eiro zonas valstu parāda vērtspapīrus. Šādiem valsts parāda vērtspapīru uzpirkšanas pasākumiem ir tieša un nozīmīga ietekme uz procentu likmju samazinājumu.Procentu likmju samazināšanas tendenci veicina arī kopējais investoru viedoklis un atzinība par Latvijas pēdējos gados paveikto valsts ekonomiskās un fiskālās pozīcijas stiprināšanā, ko arī ir novērtējušas lielākās starptautiskās reitingu aģentūras, palielinot Latvijas kredītreitingu līdz A- kategorijai.Šāda reitinga attīstības dinamika, ko pastiprina Eiropas Centrālās bankas īstenotie monetāro kvantitatīvās stimulēšanas pasākumi tuvina Latviju tādām Eiro zonas valstīm, kurām aizņēmumu (tai skaitā valsts parāda vērtspapīru) procentu likmes īsākajiem termiņiem jau ir zemākas par nulli. Tādējādi aizņēmumi ar negatīvu procentu likmi rada ienākošu procentu maksājumu plūsmu valsts budžeta ieņēmumos, saskaņā ar spēkā esošo ieņēmumu klasifikāciju šādi ieņēmumi netiek klasificēti un skaidrota to uzrādīšana.Noteikumu projekts atbilstoši paredz, ka procentu ieņēmumus par aizņēmumiem ar negatīvu procentu likmi uzrāda budžetu ieņēmumu klasifikācijas kodā 8.6.3.0., 8.6.3.1. un 8.6.3.2. 10. Vides aizsardzības un reģionālās attīstības ministrija ir sniegusi Finanšu ministrijai informāciju, ka, ņemot vērā reālos un plānotos Latvijai piešķirto aviācijas emisijas kvotu (turpmāk - EUAA) izsolāmos apjomus, kas ir ievērojami zemāki nekā Latvijai piešķirto stacionāro iekārtu emisijas kvotu (turpmāk – EUA) apjomi, un faktu, ka abu minēto emisijas kvotu izsoļu ieņēmumi jāizlieto likuma „Par piesārņojumu” 32.2 panta 44. daļā minētajiem mērķiem un pasākumiem, neizdalot atsevišķi finansējuma avotus, nav lietderīgi nošķirt EUA un EUAA izsoļu ieņēmumu apjomus pa atsevišķiem ieņēmumu klasifikācijas kodiem. Jau šobrīd Kopējā izsoļu platformā – *European Energy Exchange,* Latvijas labāizsolīto EUA un EUAA ieņēmumi nonāk vienā valsts pamatbudžeta ieņēmuma kontā - LV63TREL1060000893100 zem viena budžeta ieņēmuma klasifikācijas koda 8.9.3.1. Noteikumu projekts atbilstoši paredz svītrot budžetu ieņēmumu klasifikācijas kodu 8.9.3.2. „Ieņēmumi no Latvijai piešķirto aviācijas emisijas kvotu izsolīšanas”. Vienlaicīgi tiek precizēts budžetu ieņēmumu klasifikācijas kods 8.9.3.1., nosakot, ka šajā kodā uzskaita ieņēmumus no Latvijai piešķirto stacionāro iekārtu un aviācijas emisijas kvotu izsolīšanas.11. Saeimā 2014.gada 13.februārī tika pieņemts jauns likums – Apsardzes darbības likums, kura 11.panta septītā daļa paredz: „Ministru kabinets nosaka prasības iekšējās drošības dienesta reģistrācijas apliecības saņemšanai un prasības, kas jāpilda tās darbības laikā, kārtību, kādā iestādei, komersantam un organizācijai izsniedz iekšējās drošības dienesta reģistrācijas apliecību, tās dublikātu vai atkārtotu apliecību, anulē iekšējās drošības dienesta reģistrācijas apliecību, kā arī kārtību un apmēru, kādā maksājama valsts nodeva par reģistrācijas apliecības, tās dublikāta un atkārtotas apliecības izsniegšanu.”. Atbilstoši minētajām izmaiņām speciālajā likumā, Iekšlietu ministrija, pamatojoties uz Saeimas kārtības ruļļa 95.panta pirmās daļas 5.punktu, ir iesniegusi Latvijas Republikas Saeimas Budžeta un finanšu (nodokļu) komisijai šādu priekšlikumu likumprojektam „Grozījumi likumā „Par nodokļiem un nodevām”” (reģ.Nr.132/Lp12):„Papildināt likumprojektu ar jaunu pantu šādā redakcijā: „Izteikt 11.panta otrās daļas 27.punktu šādā redakcijā: 27) par iekšējās drošības dienesta reģistrācijas apliecības, tās dublikāta un atkārtotas apliecības izsniegšanu;”.”. Ņemot vērā šobrīd jau spēkā esošās Apsardzes darbības likuma 11.panta septītajā daļā ietvertās normas un gaidāmos grozījumus likumā „Par nodokļiem un nodevām”, noteikumu projektā tiek paredzēts atbilstoši precizēt pielikuma 2.0.grupas kodu 9.1.3.8.12. Saskaņā ar 2014.gada 30.oktobra likumu „Grozījumi „Nekustamā īpašuma valsts kadastra likumā”” (stājās spēkā 2015.gada 1.janvārī) izslēgts regulējums par kadastra izziņas izsniegšanu. Vienlaikus saskaņā ar 2014.gada 17.decembra likumu „Grozījumi likumā „Par nodokļiem un nodevām”” izslēgts regulējums, kas paredzēja, ka par kadastra izziņas sagatavošanu un izsniegšanu maksājama valsts nodeva. Līdz ar to noteikumu projekts paredz svītrot budžetu ieņēmumu klasifikācijas kodu 9.1.9.4. „Nodeva par kadastra izziņas sagatavošanu un izsniegšanu”. 13. Šobrīd uz budžetu ieņēmumu klasifikācijas kodu 12.3.4.0. „Ieņēmumi no budžeta iestāžu saņemto un iepriekšējos gados neizlietoto budžeta līdzekļu atmaksāšanas” attiecina ieņēmumus, kas iemaksāti valsts budžetā saistībā ar budžeta iestādēm atmaksātiem debitoru parādiem (tai skaitā pārmaksas un prasību atmaksas, kas veidojušās iepriekšējos saimnieciskajos gados), tajā skaitā arī Eiropas Savienības politiku instrumentu un pārējās ārvalstu finanšu palīdzības līdzfinansētos projektos (izdevumi atbilstoši gadskārtējā valsts budžeta likuma 11.pielikumam – saistību veidi 0101XXXXXX) pārskaitīto un neizlietoto finansējumu. Problēmas būtība ir tāda, ka vispārējās valdības budžeta deficīta un parāda notifikācijas sagatavošanas vajadzībām šobrīd nav iespējams nošķirt Eiropas Savienības politiku instrumentu un pārējās ārvalstu finanšu palīdzības projektos neizlietoto līdzekļu atmaksu no pārējām dažāda veida pārmaksām un prasību atmaksām, kas tiek uzskaitītas šajā kodā. Atbilstoši klasifikācijai ir atvērts valsts budžeta ieņēmumu konts LV93TREL1060001234000, kurā maksājumu skaits ir ļoti liels (2014.gadā – 2839, 2015.gadā (līdz 17.03.2015) – 854), līdz ar to datu analīze maksājumu līmenī nav iespējama un arī maksājumā norādītā informācija nav pietiekama, lai nodalītu ar Eiropas Savienības politiku instrumentu un pārējās ārvalstu finanšu palīdzības projektu (pasākumu) īstenošanu saistītās atmaksu summas. Atbilstoši, lai varētu ieviest minēto dalījumu, noteikumu projekts paredz papildināt budžetu ieņēmumu klasifikācijas 12.3.4.0. kodu ar diviem jauniem apakškodiem 12.3.4.1. un 12.3.4.9. 14. Noteikumu projekts paredz precizēt budžetu ieņēmumu klasifikācijas kodu 21.1.9.3., jo šobrīd atbilstoši minētā koda nosaukumam un skaidrojumam tajā ir minētas tikai atmaksas par piešķirto neizlietoto finansējumu ārvalstu finanšu palīdzības projektu īstenošanā, taču pēc ārvalstu finanšu palīdzības projektu īstenošanas ir iespējamas arī cita veida atmaksas (piemēram, par neatbilstoši veiktiem izdevumiem) un budžetu ieņēmumu klasifikācijā šobrīd nav skaidri pateikts, ka šādos gadījumos būtu jāpiemēro tas pats kods 21.1.9.3. Tāpat minēto atmaksu gadījumā, ja atmaksāto līdzekļu resursu avots iepriekšējos saimnieciskajos gados bija dotācija no vispārējiem ieņēmumiem vai transferts no valsts pamatbudžeta dotācijas no vispārējiem ieņēmumiem šobrīd tiek piemērots 21.4.9.9.kods „Pārējie iepriekš neklasificētie pašu ieņēmumi”, kas ietver arī citus pašu ieņēmumus. Lai atsevišķā budžetu ieņēmumu klasifikācijas kodā būtu nodalīta ar Eiropas Savienības politiku instrumentu un pārējās ārvalstu finanšu palīdzības projektu (pasākumu) īstenošanu saistītās atmaksu summas, noteikumu projekts paredz noteikt, ka ja atmaksāto līdzekļu resursu avots iepriekšējos saimnieciskajos gados bija dotācija no vispārējiem ieņēmumiem vai transferts no valsts pamatbudžeta dotācijas no vispārējiem ieņēmumiem, tad kodu 21.1.9.3. piemēro līdz minēto atmaksu tālākai pārskaitīšanai vispārējos budžeta ieņēmumos (valsts budžetā piemērojot 2.0. grupas kodu 12.3.4.1. (atmaksātie neizlietotie līdzekļi) vai 4.1.apakšgrupas kodu 20.7.1.0. un 20.7.2.0. (atmaksātie neatbilstoši veiktie izdevumi) un pašvaldības budžetā piemērojot 2.0. grupas kodu 12.3.4.1. (atmaksātie neizlietotie līdzekļi un neatbilstoši veiktie izdevumi))” |
| 3. | Projekta izstrādē iesaistītās institūcijas | Valsts ieņēmumu dienests, Valsts kase, Vides aizsardzības un reģionālās attīstības ministrija. |
| 4. | Cita informācija | Noteikumu projekts izskatāms Ministru kabinetā pēc 2015.gada 7.maijā pieņemtā grozījuma likumā „Par akcīzes nodokli” izsludināšanas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un citu valsts iestāžu amatpersonas (darbinieki).  |
|  2. |  Tiesiskā regulējuma ietekme uz tautsaimniecību un administratīvo slogu |  Projekts šo jomu neskar |
|  3. |  Administratīvo izmaksu monetārs novērtējums |  Projekts šo jomu neskar |
|  4. |  Cita informācija |  Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika organizētas, jo noteikumu projekts tieši sabiedrības intereses nekar. Uzziņa par projekta izstrādi tika publicēta Finanšu ministrijas mājas lapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests, Valsts kase, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav. |

*Anotācijas III - V sadaļa – projekts šīs jomas neskar.*

Finanšu ministrs J.Reirs

12.05.2015. 9:21

2442

R.Čablis

67095498, raivis.cablis@fm.gov.lv;